runetrust/blame-folketinget-dk huggingface dataset:
Helge Adam Møller (KF), 2002-01-09:
Når jeg siger, at det er en logisk følge, så er det, fordi var denne militære aktion ikke gennemført effektivt og uden vaklen og med fuld støtte fra FN's Sikkerhedsråd, med fuld støtte fra de 19 NATO-lande og med næsten fuld støtte fra et enigt Folketing, ja, så havde man jo ikke haft nogen forudsætninger for i løbet af januar måned at kunne rykke ind med denne internationale sikkerhedsstyrke.
Karen Hækkerup (S), 2009-05-26:
Men jeg vil gerne spørge den konservative ordfører, som jeg spurgte Venstres: Vil man være interesseret i, ud over at se på bevillinger, også at se på, hvad man kan gøre for at nedsætte et visionsudvalg, der skal se på, hvordan man kan flytte faggrænserne inden for domstolene, så man bl.a. kan blive bedre til at udnytte HK-personalets kompetencer?
Irene Simonsen (V), 2004-03-16:
Beslutningsforslaget her om forbedring af voldtægtsofres retsstilling før og under retssagen er et forslag, som både er velment og fortjener opmærksomhed. Voldtægt er noget af det mest modbydelige, et menneske kan udsættes for, og der skal både sanktioneres hårdt fra samfundets side, og samtidig skal der tages hensyn til offeret.
Lene Espersen (KF), 2005-10-11:
Det, vi så ske i England, er jo noget af det allermest ubehagelige, man overhovedet kan forestille sig, nemlig at personer, der er født, opvokset og har gået i skole i et vestligt miljø, alligevel udvikler så ekstremistiske holdninger, at det ender med, at de gør sig selv til selvmordsbomber og udfører terrorangreb.
Tom Behnke (KF), 2011-06-14:
Det er oven i købet sådan, at folketingsmedlemmer, der er valgt efter 2007, har dårligere pensionsvilkår end andre med en arbejdsmarkedspension, fordi folketingsmedlemmers pensionsmulighed for dem, der er valgt fra 2007 og fremefter, kommer til at følge efterlønsalderen og ikke det, der gælder for arbejdsmarkedspensioner, nemlig folkepensionen minus 5 år.
Michael Aastrup Jensen (V), 2020-11-11:
Handling ville også have været, hvis vi gik ud og sagde, at enhver indirekte eller direkte opfordring til boykot er en opfordring til boykot, der lige såvel vil have modsat effekt, underforstået at så ville vi også boykotte de lande, der måtte gå ud og boykotte franskmændene.
Jan Petersen (S), 2006-12-13:
De skal også mærke, at vi gør os umage med at udvikle kvaliteten i den velfærd, de har krav på, lader det gro nedefra og gør os umage med at sikre, at der kommer nye medarbejdere, så vi får flere hænder til at løse de opgaver, som man kan forvente bliver løst.
Torsten Schack Pedersen (V), 2011-11-23:
Når jeg kigger finanslovaftalen igennem, kan jeg ikke se, at man har udregnet en beskæftigelseseffekt af de enkelte forslag, så det, jeg blot synes ville være ret centralt at få belyst, når finansministeren taler om og i aftalen skriver, at man får 9.000 ekstra job i 2012, er, om man så også indregner den effekt.
Arne Melchior (CD), 2000-11-23:
Vi skylder de mennesker, det drejer sig om, harmoni, ro og fred til at integrere sig, og vi ønsker dem, der har med integrationsarbejdet at gøre, den tilsvarende arbejdsro og fred. Der var end ikke noget i ministerens tale, som vakte anstød i CD, og det hilser jeg da med glæde, og jeg håber, at dagens kommende forespørgsler kan forløbe på tilsvarende måde.
Christine Antorini (S), 2011-11-16:
Det ændrer dog ikke ved, at vi selvfølgelig er optaget af, hvordan det ser ud ude i kommunerne, men vi vil gerne forholde os til de endelige tal, som altså først ligger i januar 2012, og vi kan som ny regering så kigge fremad og se på, hvad der så er at gøre godt med.
Margrethe Vestager (RV), 2001-03-28:
Hvis problemet i givet fald har det omfang, som hr. Frank Dahlgaards spørgsmål synes at antyde, så er det et problem, der allerede er for indeværende, idet man nok må sige, at nogle af de kurser, som blev givet i den gamle læreruddannelse, var af forholdsvis sporadisk karakter i forhold til det at varetage undervisning i et helt fag - hvis
Søren Pape Poulsen (KF), 2017-10-24:
Men sager om voldtægt, incest og seksuelle overgreb mod børn er præget af, at de ofte først sent kommer til politiets kendskab, hvilket kan betyde, at ofrene er afskåret fra at få offererstatning, og derfor foreslår vi, at anmeldelsesfristen på 72 timer ophæves i disse sager. Sidst, men ikke mindst, indebærer lovforslaget en række forhøjelser af niveauerne for tortgodtgørelse, som bl.a. ofre for seksuelle krænkelser kan være berettiget til, og selv om ingen godtgørelse kan slette seksuelle krænkelser, kan en mere rimelig godtgørelse måske give offeret en oplevelse af større retfærdighed.
Lars Løkke Rasmussen (M), 2025-01-08:
Nu trak jeg så de tre baltiske lande frem som et eksempel på lande, der, altså ikke bare i min levetid, men i min politiske levetid, har undergået en transformation fra at være en del af Sovjetunionen til at være fuldt integrerede EU-medlemmer med en levestandard, som hastigt nærmer sig vores, fordi man har underkastet de her lande reformer, som lever op til EU's standarder omkring transparens og konkurrence og deltagelse på det indre marked.
Per Clausen (EL), 2008-11-05:
Jeg tror sådan set heller ikke, at den folkelige opbakning altid er lige stor, når der bliver etableret andre virksomheder, som skygger eller støjer eller forurener, og derfor er det mig sådan set stadig væk en smule ubegribeligt, hvorfor det nu lige præcis er vindmøllerne, man har valgt at give den her særlige erstatningsordning i forhold til.
Finn Sørensen (EL), 2014-05-02:
Der kan man selvfølgelig sige, at det er godt, at deres retstilstand forbedres, men samtidig må vi jo erkende, at den så halter bagud, hvad angår det forhold, at de er nødt til at afsone her i Danmark med fare for en yderligere forværring af deres situation, fordi de mange tusind kilometers adskillelse fra familien med deraf følgende vanskeligheder ved at have den fornødne sociale kontakt jo kan være med til at forværre disse afsoneres situation.
Elisabeth Arnold (RV), 2002-04-18:
Så må man sige, at det er lidt mærkeligt, når man har set den finanslov, vi har vedtaget for ikke så længe siden, og set på regeringens almindelige politik, at man hverken har valgt at opprioritere miljøet eller forskningen eller ulandsstøtten, og man har heller ikke ønsket at sætte skatten på arbejde ned.
Marianne Jelved (RV), 2008-02-26:
I 1993 vedtog Folketinget en reform, i hvert fald nogle ændringer, af folkeskoleloven, og af de ændringer fremgik det, at nu skulle man sætte fokus på undervisningsdifferentiering, bl.a. ud fra den viden og erkendelse, at børn er utrolig forskellige, selv om de går i samme klasse og har nogenlunde samme alder.
Anne Hegelund (EL), 2023-11-30:
Nu har vi jo før diskuteret det her med grænser mellem frihed og lighed, og der er nogle ting i forhold til frihed, der skurrer i mine ører, altså det, at det skal være helt frit, hvilket gymnasium man ønsker at gå på, men hvis man ikke har 7 i snit, skal det så ikke være helt frit, om man vil tage en hf eller gå på gymnasiet for at blive sygeplejerske, socialrådgiver, pædagog eller skolelærer.
Morten Bødskov (S), 2020-10-30:
Det er helt afgørende, at vi dæmper de negative økonomiske konsekvenser af det, vi jo desværre stadig væk står midt i – nemlig udbruddet af covid-19, som har medført store konsekvenser for dansk erhvervsliv – så risikoen for tab af danske arbejdspladser, velstand og velfærd kan minimeres med de meget brede aftaler, vi heldigvis stadig væk er i stand til at lave sammen.
Kristian Thulesen Dahl (DF), 2004-11-30:
Det vælger vi så at sige i fuld offentlighed, så regeringen ved, at vi ønsker den held og lykke, hvis den mener, at den inden for den overskridelse, der har fundet sted, alligevel kan opretholde respekten om aftalesystemet, for det held og lykke mener vi virkelig, at der er behov for.
Mogens Lykketoft (S), 2000-04-04:
Jeg vil godt starte med at sige, at jeg tror, at selve forhandlingstraditionen, som vi har udviklet, er den absolut mindst ringe løsning på, hvordan man sikrer en sammenhæng mellem den mest vidtstrakte decentralisering, det mest vidtstrakte nærdemokrati, man kan opdrive i den vestlige verden på det kommunale område, og så en samlet samfundsøkonomisk ramme, samfundsøkonomisk linje.
Mette Thiesen (NB), 2020-11-27:
Ordføreren siger også, og det er jeg også helt enig i er rigtig vigtigt, at når man arbejder med mennesker, som bl.a. har demens, men i det hele taget nogle af de ældre mennesker, som jo har rigtig meget behov for omsorg og pleje, er det noget, man virkelig vil.
Joachim B. Olsen (LA), 2013-04-30:
Man kunne f.eks. gøre det, at man sagde, at de der 12 mia. kr., som blev brugt i de gode år, overførte man til finansloven, og så inflationsregulerede man dem og sagde: Det er det beløb, vi har, det er det, vi afsætter til den her pulje.
Rune Lund (EL), 2006-05-23:
Hvis vi hører på de fagfolk, som beskæftiger sig med lobbyisters virke, bl.a. den organisation, som hedder Corporate Europe Observatory, en organisation, som holder øje med lobbyister, store selskaber og deres lobbygrupper, så siger de, at det her forslag om frivillig registrering slet ikke er godt nok.
Helle Thorning-Schmidt (S), 2014-06-10:
Altså, nu har jeg desværre – eller det er ikke desværre, men heldigvis – siddet med ved de her debatter i mange, mange år, fordi jeg i så utrolig mange år har været formand for mit parti, og jeg kan godt huske dengang, vi blev afkrævet svar på, hvad der skulle ske, hvis oppositionen kom i regering.
Torsten Gejl (ALT), 2024-04-23:
Hvis vi ikke sætter os et mål, som vi har for øje, og siger, at vi skal have halveret omgørelsesprocenterne, og vi så bagefter prøver at finde ud af, hvordan vi skal gøre det, så bliver det jo det sædvanlige med, at vi ikke ved, om det virker, og at vi bliver ved med at prøve at gøre det igennem mange år, og at tingene for det meste bare bliver værre.
Gitte Lillelund Bech (V), 2011-12-16:
Jeg vil bare stille et meget simpelt spørgsmål til justitsministeren: Har justitsministeren i sin lange tid som medlem af dette Ting nogen sinde været ude for, at en regering, en minister, har nægtet teknisk bistand i forbindelse med udarbejdelse af et ændringsforslag til et lovforslag?
Dennis Flydtkjær (DD), 2025-04-23:
Men det er vigtigt, at man ikke afskriver atomkraft som en løsning, og vi synes, det er vigtigt, at man bliver ved med at forske i de her ting, og at man også understøtter, at der er gode danske virksomheder, som er nogle af verdens fremmeste på området, og når der så kommer til at være en teknologi, som er produktionsmoden – for jeg tror faktisk, at teknologien virker; spørgsmålet er bare, om man kan få den gjort produktionsmoden nok til, at det så giver mening at få den ud at køre i virkeligheden – synes jeg også, at vi som land bør være åbne for, at atomkraft er en del af løsningen i Danmark.
Lars Løkke Rasmussen (M), 2025-05-27:
Det er jo både borgerne, som har initieret det, og de ordførere, der for at leve op til den her udmærkede tradition med borgerforslag konkret har fremsat forslaget hernede i Folketingssalen om, at regeringen pålægges at stoppe al direkte og indirekte våbenhandel med Israel inklusive F-35-samarbejdet.
Søren Egge Rasmussen (EL), 2021-04-06:
Det er jeg glad for at høre, for jeg har jo for nylig i et spørgsmål til udenrigsministeren spurgt ind til de her ting, og han har svaret mig på, hvad regeringens holdning er, og den er, at der ikke lægges op til, at man vil revurdere beslutningen fra 1995 om ikke at støtte atomkraft.
Simon Emil Ammitzbøll (LA), 2013-10-03:
Så er det rigtigt, at vi i lighed med resten af Folketingets partier er med i et offentligt støttet projekt om at hjælpe med demokrati rundtomkring i verden i modsætning til det projekt, fire-fem stykker i Enhedslistens folketingsgruppe støttede frem til 1990, der handlede om at afskaffe demokrati rundtomkring i verden.
Poul Nyrup Rasmussen (S), 1997-10-09:
Jeg har også fået bekræftet af udenrigsministeren, at han om kort tid rejser til Grønland og møder Grønlands udenrigsudvalg, han vil aflægge beretning, og jeg er sikker på, at vi får en rigtig god debat og også en debat, der munder ud i en fornuftig konklusion om, hvordan det spørgsmål skal videreføres.
Edmund Joensen (SP), 2014-03-28:
En af forslagsstillerne, fru Doris Jakobsen fra Siumut, er ikke til stede i dag; hun er optaget af arbejde i Landstinget i Nuuk, og hun har bedt mig om at overbringe en hilsen og sige, at forslaget, B 34, vil gøre en forskel for statsborgere fra Grønland og for fællesskabet, og hun opfordrer medlemmerne til at stemme for forslaget.
Mimi Jakobsen (CD), 2000-05-17:
Nu er det altså ØMU'en, det drejer sig om. Jeg er ikke spor ked af den danske indsats i Bosnien eller andre steder. Jeg frygter for den dag, hvor en ny forsvarsordning i Europa bliver vedtaget uden dansk medvirken, fordi vi ikke har nogen indflydelse på det.
Pernille Rosenkrantz-Theil (S), 2018-10-23:
Så vi har hele tiden haft et ønske om, at jo flere af pensionspengene man kunne få til at blive brugt i et velfærdssamfund; at jo flere af pensionspengene man kunne få brugt på noget, der var fornuftigt og til gavn for de lønmodtagere, som går og indbetaler til pensionskasserne, jo bedre.
Christine Antorini (S), 2006-02-08:
Socialdemokratiet har noteret sig, at videnskabsministeren er blødt en anelse op på baggrund af de massive protester, der har været, og nu trods alt tillader, at en gruppeopgave godt må tælle med i bedømmelsen, om end man ikke kan få en særskilt karakter for sin gruppeopgave, uden at der skal skrives navne på hvert enkelt afsnit.
Bent Bøgsted (DF), 2014-05-09:
Hvis det er sådan, at vi skal lovgive og sige, at der ikke er noget firma, der må få en kontrakt, uden at det er til en bestemt løn, som hr. Finn Sørensen står og siger, så er vi altså ikke med, for vi er ikke med, hvis vi skal til at lovgive om løn.
Johanne Schmidt-Nielsen (EL), 2017-04-07:
Er det korrekt forstået, at der i dag ikke foregår nogen kontrol fra udlændingemyndighedernes side, når efterretningstjenesterne beder om at få informationer udleveret, af, om det, om jeg så må sige, er relevant at udlevere de informationer, og at der derfor ikke vil være mindre kontrol af, om efterretningstjenesterne indhenter relevante oplysninger fremover, end hvad der er i dag?
Benny Engelbrecht (S), 2020-02-04:
I forhold til de mere juridiske elementer i forbindelse med den pågældende arealreservation og det, der også henvises til i beslutningsforslaget, skal jeg for en god ordens skyld gøre opmærksom på, at jeg sammen med mit ministerium og Erhvervsministeriet har oversendt et notat til Transportudvalget som svar på alm. del, spørgsmål 41, som gennemgår de mere juridiske principper i det her, herunder de udfordringer, som også nævnes i beslutningsforslaget.
Peter Skaarup (DF), 2001-03-27:
Med hensyn til det generelle ved jeg jo, at der skal være forhandlinger i morgen med de forskellige amter, København og Frederiksberg, om placering på asylcentre, og der kunne jeg godt tænke mig at høre, om det måske var en mulighed, når nu der er overbelægning på de forskellige asylcentre rundtomkring i landet, at man opretter noget, der supplerer Sandholm, for problemstillingen er jo også, at de asylansøgere, der kommer hertil, skal køres til Sandholm.
Stinus Lindgreen (RV), 2025-12-12:
Der skal komme et tilbud til alle, der har behov for det, for kompetencerne er jo derude ved vores dygtige sundhedspersonale, og der er, som bl.a. ministeren gennemgik, en række tilbud til nybagte mødre, i hvert fald på papiret, for det ændrer jo ikke ved, at der er alt for mange eksempler på kvinder, der ikke får den rette hjælp på det rette tidspunkt, eller som ikke føler sig lyttet til.
Birthe Rønn Hornbech (V), 2008-05-20:
Det blev iværksat af rigspolitiet i 2005, og der bygges her på en tostrenget indsats, hvor der altså sættes ind med kriminalpræventive tiltag over for dem, som endnu kan hjælpes, og der også udvises hurtigere og i det hele taget forsøges dømt hurtigere og meget konsekvent, når det drejer sig om de mest forhærdede kriminelle.
Hanne Severinsen (V), 2003-01-09:
Det er også vigtigt, at der siges, at man skal offentliggøre både positive og negative resultater, og at der bliver mulighed for stikprøvekontrol, så man kan sikre sig, at det, man rent faktisk har skrevet, ikke var lyrik, men at det faktisk også var noget, man gennemførte.
Morten Østergaard (RV), 2008-02-19:
Men det her er jo et væsentligt skridt i vores retning, fordi vi får en udfasning for alle overenskomstdækkede virksomheder, således at alle de pågældende landes arbejdstagere i Danmark vil blive omfattet af EU-reglerne for arbejdskraftens fri bevægelighed, når arbejdet er dækket af kollektive overenskomster.
Anders Fogh Rasmussen (V), 2003-10-10:
Det er rigtigt, at der teoretisk set kan forekomme en konflikt mellem en EU-regel og den danske grundlov, men i den forbindelse er det vigtigt at fremhæve, at der er tale om en konflikt, som i praksis aldrig er forekommet, og hvis den hypotetiske situation alligevel skulle opstå, at en EU-regel ikke måtte være fuld forenelig med grundloven, ja, så vil danske myndigheder være statsretligt forpligtet til at anvende den danske grundlov.
Henrik Dam Kristensen (S), 2017-12-05:
Så derfor må jeg sige til hr. Holger K. Nielsen, at jeg synes, det er en både klog og tryg beslutning, vi hermed træffer; den kan ikke være anderledes, fordi vi er med i den måde at købe fly på, hvor man køber dem sammen med andre, altså i nogle udbudspakker, som det rent faktisk er, og det ved hr. Holger K. Nielsen jo ganske udmærket.
Per Stig Møller (KF), 2000-05-03:
Derfor er det meget vigtigt, at vi nu finder ud af, hvad der egentlig skete, og derfor er det også helt uantageligt, hvis man har sagt nej til, at Abessinienpapirerne kan blive undersøgt, for den danske holdning til Abessinienkrigen har jo også været et signal til Tyskland om, hvordan man kunne behandle omverdenen.
Louise Schack Elholm (V), 2019-11-20:
Vil ministeren med henvisning til svar på spørgsmål nr. 26 til finansloven, hvor ministeren svarer, at »ingen danskere« vil »opleve højere skatter på deres lønseddel«, på trods af at ministeren bliver spurgt til, hvor stor en andel af danskerne der berøres af mindst én af de skatte- og afgiftsstigninger, som regeringen har lagt op til at gennemføre i finanslovsforslaget, forklare, hvorfor ministeren ikke ønsker at svare på, hvor stor en andel af danskerne der vil blive berørt af mindst én af de skatte- og afgiftsstigninger, som regeringen har lagt op til at gennemføre i finanslovsforslaget?
Flemming Møller Mortensen (S), 2013-02-21:
I forhold til det sammenlignelige og gennemsigtige er det jo et spørgsmål om at prøve at få udtrykt det, som også landsstyreformand Kuupik Kleist tidligere har sagt: at det er kommercielle, markedsmæssige vilkår, som man ønsker at investeringerne i forhold til råstofudvindingen i fremtiden i Grønland skal bygge på. Så det er det, der er baggrunden.
Marion Pedersen (V), 2009-12-11:
Men mener hr. Simon Emil Ammitzbøll virkelig, at i de tilfælde, hvor vi ved at noget er decideret skadeligt – og oven i købet mere skadeligt, jo yngre man er, fordi lige nøjagtig hash skaber problemer med indlæringen, hvis man indtager det regelmæssigt – så er det nok bare at oplyse om det.
Victoria Velasquez (EL), 2024-05-16:
Det, jeg så synes kunne være et spændende udfald af det her beslutningsforslag – og nu er det blevet rejst fra f.eks. SF's side, om der skulle laves en beretning eller andet – kunne være måske at kigge lidt bredere i forhold til retssikkerheden for virksomheder, men også retssikkerheden for borgerne.
Victoria Velasquez (EL), 2024-02-08:
For det er jo ret tydeligt, hvis man bare kigger på gennemgangen for 2022, at der er blevet udbetalt 2,7 mio. kr., og når vi ved, hvor meget nogle af de mennesker, bl.a. de udstationerede, bliver udnyttet og snydt, så kan vi tydeligt se her, at der ikke er en sammenlignelighed.
Anni Matthiesen (V), 2017-04-21:
Vi som samfund tager ansvar og hjælper mennesker, der har brug for det, for der er nemlig brug for alle, og uanset om du kan arbejde 37 timer om ugen, eller du blot kan arbejde 5 eller 7 timer om ugen, er det vigtigt, at du er en del af arbejdsfællesskabet.
Finn Sørensen (EL), 2016-01-22:
Hvad angår det her med det kommunale selvstyre, står vi samme sted, som Dansk Folkeparti stod før valget, nemlig at man gerne ville kæmpe for nogle rettigheder til de ældre, ret til et minimum af praktisk hjælp og personlig pleje, og jeg kan ikke nå at remse det alt sammen op.
Søren Egge Rasmussen (EL), 2021-10-14:
Det, at vi har meget høje gaspriser lige i øjeblikket, kunne måske også være noget, som gør, at man revurderer noget, at man kan hjælpe en del af industrien med at udfase noget fossilt gas og komme over på en elektrificering i stedet for, og jeg ved jo, at ministeren bliver bedømt på regeringens handlinger her til nytår.
Jakob Ellemann-Jensen (V), 2021-01-19:
I forhold til det her med at bruge reformer klogt og bruge råderummet klogt og i det hele taget lave kloge ting og time dem rigtigt, så forstår jeg også, at nogle af de allermest vise mænd her i landet – de har sågar titel af det – er ude i dag at sige, at det ikke er sikkert, at sådan noget som fradrag for forsknings- og udviklingsomkostninger til virksomhederne er den rigtige timing lige nu.
Jann Sjursen (KD), 2004-12-03:
Jeg må jo bare konstatere, at hr. Søren Krarup gør sig fuldstændig til herre – om end ikke Vorherre – over de holdninger, der bliver fremført fra forskellige folkekirkelige organisationers og partiers side i diskussionen om, hvad det rent faktisk betyder, det, man vil, og det, man siger.
Ole Birk Olesen (LA), 2020-11-06:
Det bakker vi også op om, tror jeg, men vi undrer os også lidt over, at hvis det virkelig er sådan, at man i andre kommuner allerede kan gøre det med den gældende lovgivning, hvorfor er det så nødvendigt at lave en ny lovgivning, sådan at Københavns Kommune også kan gøre det?
Poul Qvist Jørgensen (S), 2002-12-11:
Uden at være for grov kan det siges, at de pågældende uden at opfylde ét eneste kriterium får forærende 5.000 kr., der er taget fra kulturen. Vi sagde, da ministeren foretog sin razzia i foråret på biblioteksafgiftsområdet, at nu var ministeren i færd med at fodre kulturens hund med dens egen hale.
Jørgen Arbo-Bæhr (EL), 2006-03-02:
Alligevel er det Enhedslistens opfattelse, at vi skal rette os efter dommen, og det er også Enhedslistens opfattelse, at det er forståeligt og rigtigt, når de faglige organisationer alle som én har givet udtryk for, at de vil efterleve denne dom.
Per Clausen (EL), 2008-04-01:
Som vi kender den i dag, er EU’s målsætning, at CO2-udslippet skal være reduceret med 20 pct. i 2020, på trods af at vi godt ved, at det, der skal til, er, at man skal reducere udslippet med mellem 25 pct. og 40 pct. i de udviklede lande.
Kirsten Normann Andersen (SF), 2024-05-16:
Jeg er med på, at mennesker skal lære det danske sprog, når de er her, og især også hvis de kan gøre det, men at vi skal lade nogle andre tage sig af det, så det ikke er læger, sygeplejersker og andet sundhedspersonale, som skal gøre det, som i forvejen har rigeligt at se til i det danske sundhedsvæsen.
Jette Gottlieb (EL), 2024-05-29:
Jeg vil spørge om den situation, der er opstået i Nordisk Råd, hvor de grønlandske medlemmer har ønsket at være en selvstændig delegation, hvilket der har været en lidt forplumret diskussion af i Nordisk Råd, men hvordan er det efter ordførerens opfattelse vigtigt, at man er en egen delegation, og hvordan er det vigtigt at have placering i præsidiet?
Benedikte Kiær (KF), 2012-11-28:
Derfor er det så, at kommunerne har efterspurgt muligheden for, at de i en midlertidig periode kan betale for huslejen, så de, imens de lige betaler for huslejen, kan få hjulpet borgerne til at få styr på situationen, få styr på økonomien eller måske flytte til en helt anden bolig.
Margrete Auken (SF), 2000-01-13:
Inden for den klassiske islamiske tradition er der en agtelse for en kvindes status, som jeg tror de færreste af os kender til, men hvor det vil være godt at genlæse eller, hvis man ikke har læst den i forvejen, nylæse Henny Harald Hansens beskrivelse af, hvordan det har været at leve blandt muslimske kvinder, først og fremmest i Kurdistan og Egypten.